text: Politiet efterlyser selvmordstruet ung mand
  30 august 2019 kl. 16.00
  Politiet beder om hjælp til at finde en ung mand, der har forladt psykiatrisk afdeling på Aabenraa Sygehus.
  Opdatering lørdag klokken 17.30: Syd- og Sønderjyllands Politi har nu fået kontakt til den 15-årige, og det skriver på Twitter, at han er i god behold. 
  En 15-årig dreng er fredag forsvundet fra den psykiatriske afdeling på sygehuset i Aabenraa, det oplyser Syd- og Sønderjyllands Politi.
  Den 15-årige er selvmordstruet, og lørdag morgen er han stadig ikke fundet. Det har ikke været nye livstegn fra ham siden fredag.
  Politiet beder om hjælp og har udsendt en efterlysning på Twitter, hvor de både deler et billede og kommer med informationer om efterlyste. Han bliver beskrevet som 180 cm. høj, almindelig af bygning og med kort mørkt hår. Han er iført en hvid t-shirt og jeans.
  Politiet skriver på Twitter, at de har grund til at tro, at eftersøgte befinder sig i Haderslev-området. Derfor er der lige nu en udvidet eftersøgning i området. 
  Har du oplysninger i sagen, så ring 114.
  
  